nibzard/narodne-novine-full-text-markdown huggingface dataset:
## Rješenje o raspuštanju Gradskog vijeća Grada Vukovara

### NN 139/2010 (10.12.2010.), Rješenje o raspuštanju Gradskog vijeća Grada Vukovara

VLADA REPUBLIKE HRVATSKE

3544

Na temelju članka 84. stavka 1. točke 3. Zakona o lokalnoj i područnoj (regionalnoj) samoupravi (»Narodne novine«, br. 33/2001, 60/2001, 129/2005, 109/2007, 125/2008 i 36/2009), Vlada Republike Hrvatske je na sjednici održanoj 9. prosinca 2010. godine donijela

RJEŠENJE

O RASPUŠTANJU GRADSKOG VIJEĆA GRADA VUKOVARA

I.

Raspušta se Gradsko vijeće Grada Vukovara, a članovima Gradskog vijeća prestaje mandat.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Gradu Vukovaru.

III.

Povjerenik Vlade Republike Hrvatske preuzima sve ovlasti Gradskog vijeća.

IV.

Sredstva za rad povjerenika Vlade Republike Hrvatske osiguravaju se u Gradskom proračunu.

V.

Ovo Rješenje je konačno i stupa na snagu danom objave u »Narodnim novinama«.

Klasa: 015-01/10-02/01
Urbroj: 5030106-10-1
Zagreb, 9. prosinca 2010.

Predsjednica
Jadranka Kosor, dipl. iur., v. r.

Rješenje, NN 139/2010-3544
## Rješenje o imenovanju povjerenice Vlade Republike Hrvatske za obavljanje poslova iz nadležnosti Gradskog vijeća Grada Vukovara

### NN 139/2010 (10.12.2010.), Rješenje o imenovanju povjerenice Vlade Republike Hrvatske za obavljanje poslova iz nadležnosti Gradskog vijeća Grada Vukovara

VLADA REPUBLIKE HRVATSKE

3545

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 86. stavka 1. točke 1. Zakona o lokalnoj i područnoj (regionalnoj) samoupravi (»Narodne novine«, br. 33/2001, 60/2001, 129/2005, 109/2007, 125/2008 i 36/2009), Vlada Republike Hrvatske je na sjednici održanoj 9. prosinca 2010. godine donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI GRADSKOG VIJEĆA GRADA VUKOVARA

1. Imenuje se IVANA AZENIĆ DUBRAVČIĆ povjerenicom Vlade Republike Hrvatske za obavljanje poslova iz nadležnosti Gradskog vijeća Grada Vukovara.

2. Povjerenica Vlade Republike Hrvatske počet će obnašati dužnost danom objave ovoga Rješenja.

3. Povjerenica Vlade Republike Hrvatske za svoj rad odgovara Vladi Republike Hrvatske.

4. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva uprave.

5. Ovo Rješenje stupa na snagu danom objave u »Narodnim novinama«.

Klasa: 015-01/10-01/04
Urbroj: 50304/2-10-01
Zagreb, 9. prosinca 2010.

Predsjednica
Jadranka Kosor, dipl. iur., v. r.

Rješenje, NN 139/2010-3545
## Pravilnik o izmjenama i dopunama Pravilnika o besplatnoj pravnoj pomoći u postupku azila

### NN 139/2010 (10.12.2010.), Pravilnik o izmjenama i dopunama Pravilnika o besplatnoj pravnoj pomoći u postupku azila

MINISTARSTVO UNUTARNJIH POSLOVA

3549

Na temelju članka 100. Zakona o azilu (»Narodne novine« broj 79/07. i 88/10.) ministar unutarnjih poslova donosi

PRAVILNIK

O IZMJENAMA I DOPUNAMA PRAVILNIKA O BESPLATNOJ PRAVNOJ POMOĆI U POSTUPKU AZILA

Članak 1.

U Pravilniku o besplatnoj pravnoj pomoći u postupku azila (»Narodne novine«, broj: 36/08.) članak 2. stavak 1. mijenja se i glasi:

»Besplatna pravna pomoć (u daljnjem tekstu: pravna pomoć) podrazumijeva pravnu pomoć koja se pruža sukladno članku 34. i 47. Zakona o azilu (»Narodne novine«, broj: 79/07. i 88/10.), a financira se iz sredstava državnog proračuna Republike Hrvatske, pozicije Ministarstva unutarnjih poslova (u daljnjem tekstu: Ministarstvo).«.

Članak 2.

Članak 8. mijenja se i glasi:

»O troškovima pravne pomoći odlučuje Povjerenstvo u odluci povodom žalbe podnesene protiv prvostupanjske odluke, uzimajući u obzir posjeduje li korisnik dostatna novčana sredstva ili stvar veće vrijednosti.

Ukoliko utvrdi da korisnik posjeduje dostatna novčana sredstva ili stvar veće vrijednosti, Povjerenstvo će u odluci povodom žalbe konstatirati da je korisnik dužan troškove pravne pomoći nadoknaditi Ministarstvu.«.

Članak 3.

Članak 9. briše se.

Članak 4.

U članku 10. stavku 1. riječi: »tražitelju azila« zamjenjuju se riječju: »korisniku«.

Članak 5.

U članku 11. riječi: »tražitelja azila« zamjenjuju se riječju: »korisnika«.

Članak 6.

U članku 12. stavku 1. riječi: »broj: 91/2004. i 37/2005.,« zamjenjuju se riječima »broj: 91/04., 37/05. i 59/07.).

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-152-70435-10

Zagreb, 1. prosinca 2010.

Ministar
Tomislav Karamarko, v. r.

Pravilnik, NN 139/2010-3549
## Pravilnik o izmjeni Pravilnika o provedbi mjere potpore očuvanja izvornih i zaštićenih pasmina domaćih životinja

### NN 139/2010 (10.12.2010.), Pravilnik o izmjeni Pravilnika o provedbi mjere potpore očuvanja izvornih i zaštićenih pasmina domaćih životinja

MINISTARSTVO POLJOPRIVREDE, RIBARSTVA I RURALNOG RAZVOJA

3553

Na temelju članka 64. Zakona o državnoj potpori poljoprivredi i ruralnom razvoju (»Narodne novine« br. 83/09, 153/09), ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O PROVEDBI MJERE POTPORE OČUVANJU IZVORNIH I ZAŠTIĆENIH PASMINA DOMAĆIH ŽIVOTINJA

Članak 1.

U Pravilniku o provedbi mjere potpore očuvanju izvornih i zaštićenih pasmina domaćih životinja (»Narodne novine«, br. 34/10, 84/10), u članku 3. stavak 4. briše se.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/75
Urbroj: 525-12-1-0540/10-7
Zagreb, 6. prosinca 2010.

Ministar
Petar Čobanković, v. r.

Pravilnik, NN 139/2010-3553
## Izmjena Popisa priznatih prirodnih mineralnih voda i prirodnih izvorskih voda u Republici Hrvatskoj

### NN 139/2010 (10.12.2010.), Izmjena Popisa priznatih prirodnih mineralnih voda i prirodnih izvorskih voda u Republici Hrvatskoj

MINISTARSTVO POLJOPRIVREDE, RIBARSTVA I RURALNOG RAZVOJA

3554

Na temelju članka 31. Pravilnika o prirodnim mineralnim i prirodnim izvorskim vodama (»Narodne novine« br. 57/09, 85/09) Ministarstvo poljoprivrede, ribarstva i ruralnog razvoja objavljuje

IZMJENU POPISA

PRIZNATIH PRIRODNIH MINERALNIH VODA I PRIRODNIH IZVORSKIH VODA U REPUBLICI HRVATSKOJ

U točki I. Popisa priznatih prirodnih mineralnih voda i prirodnih izvorskih voda u Republici Hrvatskoj (»Narodne novine« br. 116/10), mjesto korištenja izvora »Jamnička Kiselica« za prirodnu mineralnu vodu Jamnica mijenja se i glasi »Pisarovina«.

U točki II., mjesto korištenja izvora »Svetojanske Gorice« za prirodnu izvorsku vodu Jana mijenja se i glasi »Gorica Svetojanska«.

Klasa: 310-27/10-01/21

Urbroj: 525-13-2-0705/10-2

Zagreb, 26. studenoga 2010.

Ministar
Petar Čobanković, v. r.

Izmjene i dopune, NN 139/2010-3554
## Rješenje kojim se trgovačkom društvu Erste&Steier­märkische Bank d.d., sa sjedištem u Rijeci, izdaje suglasnost za stjecanje udjela u investicijskom društvu Erste vrijednosni papiri Zagreb, d.o.o.

### NN 139/2010 (10.12.2010.), Rješenje kojim se trgovačkom društvu Erste&Steier­märkische Bank d.d., sa sjedištem u Rijeci, izdaje suglasnost za stjecanje udjela u investicijskom društvu Erste vrijednosni papiri Zagreb, d.o.o.

HRVATSKA AGENCIJA ZA NADZOR FINANCIJSKIH USLUGA

3559

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 50. stavka 2. Zakona o tržištu kapitala (»Narodne novine« br. 88/08, 146/08 – ispravak), Uprava Hrvatske agencije za nadzor financijskih usluga, odlučujući o zahtjevu društva Erste&Steiermärkische Bank d.d., sa sjedištem u Rijeci, Jadranski trg 3/a, za izdavanje suglasnosti za stjecanje kvalificiranog udjela u investicijskom društvu Erste vrijednosni papiri Zagreb, d.o.o., sa sjedištem u Zagrebu, Ivana Lučića 2/a, na sjednici održanoj 2. prosinca 2010. godine, donijela je

RJEŠENJE

1. Trgovačkom društvu Erste&Steiermärkische Bank d.d., sa sjedištem u Rijeci, Jadranski trg 3/a, izdaje se suglasnost za stjecanje udjela u investicijskom društvu Erste vrijednosni papiri Zagreb, d.o.o., sa sjedištem u Zagrebu, Ivana Lučića 2/a, kojim se prelazi 50% udjela u kapitalu investicijskog društva Erste vrijednosni papiri Zagreb, d.o.o., sa sjedištem u Zagrebu, Ivana Lučića 2/a.

2. Izreka ovog rješenja objavit će se u »Narodnim novinama«.

Klasa: UP/I-451-04/10-02/23
Urbroj: 326-111-10-3
Zagreb, 2. prosinca 2010.

Predsjednik Uprave
Ante Samodol, v. r.

Rješenje, NN 139/2010-3559
## Rješenje kojim se društvu Prendma-10 d.o.o. za zastupanje u osiguranju, Zagreb, izdaje dozvola za obavljanje poslova zastupanja u osiguranju

### NN 139/2010 (10.12.2010.), Rješenje kojim se društvu Prendma-10 d.o.o. za zastupanje u osiguranju, Zagreb, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3560

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Marije Džamonja iz Zagreba, Rakušina 8, osnivača društva Prendma-10 d.o.o. za zastupanje u osiguranju »u osnivanju«, Zagreb, Kruge 7, za izdavanje dozvole za obavljanje poslova zastupanja u osiguranju, na sjednici održanoj 2. prosinca 2010. donijela je

RJEŠENJE

I. Društvu Prendma-10 d.o.o. za zastupanje u osiguranju, Zagreb, Kruge 7, izdaje se dozvola za obavljanje poslova zastupanja u osiguranju.

II. Društvo Prendma-10 d.o.o. za zastupanje u osiguranju, Zagreb, Kruge 7, dužno je u roku od tri dana od dana primitka rješenja o upisu osnivanja u sudski registar trgovačkog suda dostaviti Hrvatskoj agenciji za nadzor financijskih usluga presliku rješenja o upisu osnivanja društva.

III. Izreka ovog rješenja objavit će se u »Narodnim novinama«.

Klasa: UP/I-453-02/10-37/63

Urbroj: 326-112-10-3

Zagreb, 2. prosinca 2010.

Predsjednik Uprave
Ante Samodol, v. r.

Rješenje, NN 139/2010-3560
## Rješenje kojim se društvu Dalmacija za zastupanje u osiguranju d.o.o., Split, izdaje dozvola za obavljanje poslova zastupanja u osiguranju u stanici za tehnički pregled vozila H-044 STP "Autoklub Rijeka" u Rijeci

### NN 139/2010 (10.12.2010.), Rješenje kojim se društvu Dalmacija za zastupanje u osiguranju d.o.o., Split, izdaje dozvola za obavljanje poslova zastupanja u osiguranju u stanici za tehnički pregled vozila H-044 STP "Autoklub Rijeka" u Rijeci

HRVATSKA AGENCIJA ZA NADZOR FINANCIJSKIH USLUGA

3561

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), odlučujući o zahtjevu društva Dalmacija za zastupanje u osiguranju d.o.o. Split, Ruđera Boškovića 7, za izdavanje dozvole za obavljanje poslova zastupanja u osiguranju u stanici za tehnički pregled vozila H-044 STP »Autoklub Rijeka« u Rijeci, Preluk 10, na sjednici održanoj 2. prosinca 2010. donijela je

RJEŠENJE

I. Društvu Dalmacija za zastupanje u osiguranju d.o.o., Split, Ruđera Boškovića 7, izdaje se dozvola za obavljanje poslova zastupanja u osiguranju u stanici za tehnički pregled vozila H-044 STP »Autoklub Rijeka« u Rijeci, Preluk 10.

II. Izreka ovog rješenja objavit će se u »Narodnim novinama«.

Klasa: UP/I-453-02/10-38/11

Urbroj: 326-112-10-2

Zagreb, 2. prosinca 2010.

Predsjednik Uprave
Ante Samodol, v. r.

Rješenje, NN 139/2010-3561
## Rješenje kojim je Jasminki Medved, vlasnici obrta za zastupanje u osiguranju Aurum, Varaždin, prestala važiti dozvola za obavljanje poslova zastupanja u osiguranju

### NN 139/2010 (10.12.2010.), Rješenje kojim je Jasminki Medved, vlasnici obrta za zastupanje u osiguranju Aurum, Varaždin, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3562

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 2. prosinca 2010., donijela je

RJEŠENJE

I. Jasminki Medved iz Varaždina, Ulica hrvatskih branitelja 2b, vlasnici obrta za zastupanje u osiguranju Aurum, Varaždin, Ulica hrvatskih branitelja 2b, prestala je važiti dozvola za obavljanje poslova zastupanja u osiguranju izdana 28. svibnja 2009. rješenjem klasa: UP/I-453-02/09-37/38, urbroj: 326-112-09-2.

II. Izreka ovog rješenja objavit će se u »Narodnim novinama«.

Klasa: UP/I-453-02/10-37/64
Urbroj: 326-112-10-1
Zagreb, 2. prosinca 2010.

Predsjednik Uprave
Ante Samodol, v. r.

Rješenje, NN 139/2010-3562
## Rješenje kojim se društvu VI-PE šport d.o.o. za zastupanje u osiguranju, Zagreb, izdaje dozvola za obavljanje poslova zastupanja u osiguranju

### NN 139/2010 (10.12.2010.), Rješenje kojim se društvu VI-PE šport d.o.o. za zastupanje u osiguranju, Zagreb, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3563

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Irene Dolenac Galić iz Zagreba, IV. Poljanice 2, i Josipa Vuletića iz Zagreba, A. Nuića 97, vlasnika društva VI-PE šport d.o.o. za zastupanje u osiguranju, Zagreb, za izdavanje dozvole za obavljanje poslova zastupanja u osiguranju, na sjednici održanoj 2. prosinca 2010. donijela je

RJEŠENJE

I. Društvu VI-PE šport d.o.o. za zastupanje u osiguranju, Zagreb, izdaje se dozvola za obavljanje poslova zastupanja u osiguranju.

II. Društvo VI-PE šport d.o.o. za zastupanje u osiguranju, Zagreb, dužno je u roku od tri dana od primitka rješenja o upisu promjene djelatnosti u sudski registar trgovačkog suda dostaviti Hrvatskoj agenciji za nadzor financijskih usluga presliku rješenja o upisu osnivanja društva.

III. Izreka ovog rješenja objavit će se u »Narodnim novinama«.

Klasa: UP/I-453-02/10-37/62
Urbroj: 326-112-10-3
Zagreb, 2. prosinca 2010.

Predsjednik Uprave
Ante Samodol, v. r.

Rješenje, NN 139/2010-3563
## Rješenje kojim se društvu za upravljanje investicijskim fondovima rizičnog kapitala s privatnom ponudom GEM-Mediteran Adriatica d.o.o. u osnivanju, iz Zagreba, izdaje odobrenje za poslovanje

### NN 139/2010 (10.12.2010.), Rješenje kojim se društvu za upravljanje investicijskim fondovima rizičnog kapitala s privatnom ponudom GEM-Mediteran Adriatica d.o.o. u osnivanju, iz Zagreba, izdaje odobrenje za poslovanje

HRVATSKA AGENCIJA ZA NADZOR FINANCIJSKIH USLUGA

3564

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) te članaka 28., 29. i 195. Zakona o investicijskim fondovima (»Narodne novine«, broj 150/05) i članka 2. Pravilnika o sadržaju dokumenata koji se prilažu uz zahtjev za izdavanje odobrenja za rad društva za upravljanje investicijskim fondovima (»Narodne novine«, broj 29/06 i 26/08), Uprava Hrvatske agencije za nadzor financijskih usluga, odlučujući o zahtjevu društva GEM-Mediteran Adriatica d.o.o. u osnivanju, iz Zagreba, Varšavska 8, za izdavanje odobrenja za poslovanje društva za upravljanje investicijskim fondovima rizičnog kapitala s privatnom ponudom, na sjednici održanoj 2. prosinca 2010. godine donosi

RJEŠENJE

1. Društvu za upravljanje investicijskim fondovima rizičnog kapitala s privatnom ponudom GEM-Mediteran Adriatica d.o.o. u osnivanju, iz Zagreba, Varšavska 8, izdaje se odobrenje za poslovanje.

2. Izreka ovoga rješenja objavit će se u »Narodnim novinama«.

Klasa: UP/I-451-04/10-05/28

Urbroj: 326-113-10-4

Zagrebu, 2. prosinca 2010.

Predsjednik Uprave
Ante Samodol, v. r.

Rješenje, NN 139/2010-3564
## Rješenje kojim se daje odobrenje Vinku Kapelini za obavljanje funkcije člana Uprave društva za upravljanje investicijskim fondovima rizičnog kapitala s privatnom ponudom GEM-Mediteran Adriatica d.o.o. u osnivanju iz Zagreba

### NN 139/2010 (10.12.2010.), Rješenje kojim se daje odobrenje Vinku Kapelini za obavljanje funkcije člana Uprave društva za upravljanje investicijskim fondovima rizičnog kapitala s privatnom ponudom GEM-Mediteran Adriatica d.o.o. u osnivanju iz Zagreba

HRVATSKA AGENCIJA ZA NADZOR FINANCIJSKIH USLUGA

3565

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 27. Zakona o investicijskim fondovima (»Narodne novine« broj 150/05) i članka 2., 3., 4. i 4a. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine« broj 29/06, 130/08 i 115/10), Uprava Hrvatske agencije za nadzor financijskih usluga, odlučujući o zahtjevu Vinka Kapeline, iz Korčule, Prolaz Tri Sulara 5, za izdavanje odobrenja Vinku Kapelini iz Korčule, Prolaz Tri Sulara 5, za obavljanje funkcije člana Uprave društva za upravljanje investicijskim fondovima rizičnog kapitala s privatnom ponudom GEM-Mediteran Adriatica d.o.o. u osnivanju iz Zagreba, Varšavska 8, na sjednici održanoj 2. prosinca 2010. godine donosi

RJEŠENJE

1. Daje se odobrenje Vinku Kapelini iz Korčule, Prolaz Tri Sulara 5, za obavljanje funkcije člana Uprave društva za upravljanje investicijskim fondovima rizičnog kapitala s privatnom ponudom GEM-Mediteran Adriatica d.o.o. u osnivanju, iz Zagreba, Varšavska 8.

2. Izreka ovog rješenja objavit će se u »Narodnim novinama«.

Klasa: UP/I-451-04/10-05/29
Urbroj: 326-113-10-5
Zagreb, 2. prosinca 2010.

Predsjednik Uprave
Ante Samodol, v. r.

Rješenje, NN 139/2010-3565
## Rješenje kojim se daje odobrenje Marku Petrasu za obavljanje funkcije člana Uprave društva za upravljanje investicijskim fondovima rizičnog kapitala s privatnom ponudom GEM-Mediteran Adriatica d.o.o. u osnivanju iz Zagreba

### NN 139/2010 (10.12.2010.), Rješenje kojim se daje odobrenje Marku Petrasu za obavljanje funkcije člana Uprave društva za upravljanje investicijskim fondovima rizičnog kapitala s privatnom ponudom GEM-Mediteran Adriatica d.o.o. u osnivanju iz Zagreba

HRVATSKA AGENCIJA ZA NADZOR FINANCIJSKIH USLUGA

3566

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 27. Zakona o investicijskim fondovima (»Narodne novine« broj 150/05) i članka 2., 3., 4. i 4a. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine« broj 29/06, 130/08 i 115/10), Uprava Hrvatske agencije za nadzor financijskih usluga, odlučujući o zahtjevu Marka Petrasa, iz Zagreba, Karašička 38, za izdavanje odobrenja Marku Petrasu, iz Zagreba, Karašička 38, za obavljanje funkcije člana Uprave društva za upravljanje investicijskim fondovima rizičnog kapitala s privatnom ponudom GEM-Mediteran Adriatica d.o.o. u osnivanju iz Zagreba, Varšavska 8, na sjednici održanoj 2. prosinca 2010. godine donosi

RJEŠENJE

1. Daje se odobrenje Marku Petrasu, iz Zagreba, Karašička 38, za obavljanje funkcije člana Uprave društva za upravljanje investicijskim fondovima rizičnog kapitala s privatnom ponudom GEM-Mediteran Adriatica d.o.o. u osnivanju, iz Zagreba, Varšavska 8.

2. Izreka ovog rješenja objavit će se u »Narodnim novinama«.

Klasa: UP/I-451-04/10-05/30
Urbroj: 326-113-10-6
Zagreb, 2. prosinca 2010.

Predsjednik Uprave
Ante Samodol, v. r.

Rješenje, NN 139/2010-3566
## Rješenje kojim se nalaže Zagrebačkoj burzi d.d., Zagreb, da bez odgode privremeno obustavi trgovanje dionicama društva INA-industrija nafte d.d., Zagreb, burzovne oznake INA-R-A

### NN 139/2010 (10.12.2010.), Rješenje kojim se nalaže Zagrebačkoj burzi d.d., Zagreb, da bez odgode privremeno obustavi trgovanje dionicama društva INA-industrija nafte d.d., Zagreb, burzovne oznake INA-R-A

HRVATSKA AGENCIJA ZA NADZOR FINANCIJSKIH USLUGA

3567

Na temelju odredbi članka 15. stavka 1. točke 3. i članka 8. stavka 1. i 4. Zakona o Hrvatskoj agenciji za nadzor financijskih usluga (»Narodne novine« br. 140/05), članka 341. stavak 4. i 480. stavka 9. Zakona o tržištu kapitala (»Narodne novine« br. 88/08, 146/08, 74/09, dalje: Zakon), kao i članka 48. i 49. Zakona o općem upravnom postupku (»Narodne novine« br. 47/09), u predmetu nadzora nad trgovanjem dionicama društva INA-industrija nafte d.d., Zagreb, Avenija V. Holjevca 10, Uprava Hrvatske agencije za nadzor financijskih usluga na izvanrednoj sjednici održanoj 3. prosinca 2010. godine donijela je

RJEŠENJE

I. Nalaže se Zagrebačkoj burzi d.d., Zagreb, Ivana Lučića 2a, dalje u tekstu: ZSE), da bez odgode privremeno obustavi trgovanje dionicama društva INA-industrija nafte d.d., Zagreb, Avenija V. Holjevca 10, burzovne oznake INA-R-A.

II. Mjera iz točke I. izreke ovog Rješenja traje do trenutka kada javnost bude točno i ispravno obaviještena o okolnostima ponude mađarske naftne kompanije MOL, što će utvrditi Hrvatska agencija za nadzor financijskih usluga i o tome bez odgode obavijestiti Zagrebačku burzu d.d.

III. Izreka ovog rješenja objavit će se u »Narodnim novinama«.

Klasa: UP/I-451-04/10-27/7

Urbroj: 326-321-10-1

Zagreb, 3. prosinca 2010.

Zamjenik
Predsjednika Uprave
Željko Kopčić, v. r.

Rješenje, NN 139/2010-3567
## Odluka o davanju suglasnosti na Financijski plan Hrvatskih voda za 2011. i projekcije za 2012. i 2013. godinu

### NN 140/2010 (14.12.2010.), Odluka o davanju suglasnosti na Financijski plan Hrvatskih voda za 2011. i projekcije za 2012. i 2013. godinu

HRVATSKI SABOR

3569

Na temelju članka 35. Zakona o proračunu (»Narodne novine«, br. 87/08.), Hrvatski sabor na sjednici 23. studenoga 2010., donio je

ODLUKU

O DAVANJU SUGLASNOSTI NA FINANCIJSKI PLAN HRVATSKIH VODA ZA 2011. I PROJEKCIJE ZA 2012. I 2013. GODINU

I.

Daje se suglasnost Hrvatskim vodama na:

1. Financijski plan za 2011. godinu i to na:

– ukupne prihode u iznosu od                                  2.129.836.546 kuna,

– ukupne rashode u iznosu od                                  3.011.836.546 kuna,

– deficit u iznosu od                                                   882.000.000 kuna,

2. Projekciju za 2012. godinu i to na:

– ukupne prihode u iznosu od                                   2.045.483.053 kuna,

– ukupne rashode u iznosu od                                  2.036.783.053 kuna,

– suficit u iznosu od                                                       8.700.000 kuna,

3. Projekciju za 2013. godinu i to na:

– ukupne prihode u iznosu od                                   1.956.827.735 kuna,

– ukupne rashode u iznosu od                                  1.978.727.735 kuna,

– deficit u iznosu od                                                     21.900.000 kuna.

II.

Ova Odluka stupa na snagu danom objave u »Narodnim novinama«.

Klasa: 400-06/10-01/08

Zagreb, 23. studenoga 2010.

HRVATSKI SABOR

Predsjednik
Hrvatskoga sabora
Luka Bebić, v. r.

FINANCIJSKI PLAN HRVATSKIH VODA ZA 2011. I PROJEKCIJE ZA 2012. I 2013. GODINU

I. OPĆI DIO

A. RAČUN PRIHODA I RASHODA

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  | Plan za 2011. | Projekcija 2012. | Projekcija 2013. |
| PRIHODI POSLOVANJA | | | | | 2.129.736.546 | 2.045.383.053 | 1.956.727.735 |
| PRIHODI OD NEFINANCIJSKE IMOVINE | | | | | 100.000 | 100.000 | 100.000 |
| RASHODI POSLOVANJA | | | | | 1.747.090.444 | 1.560.983.609 | 1.484.753.891 |
| RASHODI ZA NEFINANCIJSKU IMOVINU | | | | | 1.264.746.102 | 475.799.444 | 493.973.844 |
| RAZLIKA – VIŠAK/MANJAK | | | | | -882.000.000 | 8.700.000 | -21.900.000 |
|  |  |  |  |  |  |  |  |
| B. RAČUN FINANCIRANJA | | | | | | | |
|  |  |  |  |  | Plan za 2011. | Projekcija 2012. | Projekcija 2013. |
| PRIMICI OD FINANCIJSKE IMOVINE I ZADUŽIVANJA | | | | | 998.000.000 | 232.300.000 | 251.900.000 |
| IZDACI ZA FINANCIJSKU IMOVINU I OTPLATE ZAJMOVA | | | | | 116.000.000 | 241.000.000 | 230.000.000 |
| NETO FINANCIRANJE | | | | | 882.000.000 | -8.700.000 | 21.900.000 |
|  |  |  |  |  |  |  |  |
| VIŠAK/MANJAK + NETO FINANCIRANJE | | | | | 0 | 0 | 0 |

**[A. RAČUN PRIHODA I RASHODA](dodatni/411502.pdf)**

**[B. RAČUN FINANCIRANJA](dodatni/411503.pdf)**

[II. POSEBNI DIO](dodatni/411504.pdf)

Odluka, NN 140/2010-3569
## Odluka o davanju suglasnosti na Financijski plan Hrvatskih cesta za 2011. i projekcije za 2012. i 2013. godinu

### NN 140/2010 (14.12.2010.), Odluka o davanju suglasnosti na Financijski plan Hrvatskih cesta za 2011. i projekcije za 2012. i 2013. godinu

HRVATSKI SABOR

3570

Na temelju članka 35. Zakona o proračunu (»Narodne novine«, br. 87/08.), Hrvatski sabor na sjednici 23. studenoga 2010., donio je

ODLUKU

O DAVANJU SUGLASNOSTI NA FINANCIJSKI PLAN HRVATSKIH CESTA ZA 2011. I PROJEKCIJE ZA 2012. I 2013. GODINU

I.

Daje se suglasnost Hrvatskim cestama na:

1. Financijski plan za 2011. godinu i to na:

– ukupne prihode u iznosu od                                     1.442.000.000 kuna,

– ukupne rashode u iznosu od                                     2.477.400.000 kuna,

– deficit u iznosu od                                                   1.035.400.000 kuna,

2. Projekciju za 2012. godinu i to na:

– ukupne prihode u iznosu od                                      1.455.000.000 kuna,

– ukupne rashode u iznosu od                                     2.551.700.000 kuna,

– deficit u iznosu od                                                   1.096.700.000 kuna,

3. Projekciju za 2013. godinu i to na:

– ukupne prihode u iznosu od                                      1.457.000.000 kuna,

– ukupne rashode u iznosu od                                     2.552.000.000 kuna,

– deficit u iznosu od                                                   1.095.000.000 kuna.

II.

Ova Odluka stupa na snagu danom objave u »Narodnim novinama«.

Klasa: 400-06/10-01/08

Zagreb, 23. studenoga 2010.

HRVATSKI SABOR

Predsjednik
Hrvatskoga sabora
Luka Bebić, v. r.

FINANCIJSKI PLAN HRVATSKIH CESTA ZA 2011. I PROJEKCIJE ZA 2012. I 2013. GODINU

I. OPĆI DIO

A. RAČUN PRIHODA I RASHODA

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  | Plan za 2011. | Projekcija 2012. | Projekcija 2013. |
| PRIHODI POSLOVANJA | | | | | 1.442.000.000 | 1.455.000.000 | 1.457.000.000 |
| PRIHODI OD NEFINANCIJSKE IMOVINE | | | | | 0 | 0 | 0 |
| RASHODI POSLOVANJA | | | | | 1.267.347.400 | 1.347.931.100 | 1.472.092.100 |
| RASHODI ZA NEFINANCIJSKU IMOVINU | | | | | 1.210.052.600 | 1.203.768.900 | 1.079.907.900 |
| RAZLIKA – VIŠAK/MANJAK | | | | | -1.035.400.000 | -1.096.700.000 | -1.095.000.000 |
|  |  |  |  |  |  |  |  |
| B. RAČUN FINANCIRANJA | | | | | | | |
|  |  |  |  |  |  |  |  |
|  |  |  |  |  | Plan za 2011. | Projekcija 2012. | Projekcija 2013. |
| PRIMICI OD FINANCIJSKE IMOVINE I ZADUŽIVANJA | | | | | 1.460.990.000 | 2.153.740.000 | 1.944.510.000 |
| IZDACI ZA FINAN. IMOVINU I OTPLATE ZAJMOVA | | | | | 425.590.000 | 1.057.040.000 | 849.510.000 |
| NETO FINANCIRANJE | | | | | 1.035.400.000 | 1.096.700.000 | 1.095.000.000 |
|  |  |  |  |  |  |  |  |
| VIŠAK/MANJAK + NETO FINANCIRANJE | | | | | 0 | 0 | 0 |

**[A. RAČUN PRIHODA I RASHODA](dodatni/411505.pdf)**

**[B. RAČUN FINANCIRANJA](dodatni/411506.pdf)**

[II. POSEBNI DIO](dodatni/411507.pdf)

Odluka, NN 140/2010-3570
## Odluka o davanju suglasnosti na Financijski plan Državne agencije za osiguranje štednih uloga i sanaciju banaka za 2011. i projekcije za 2012. i 2013. godinu

### NN 140/2010 (14.12.2010.), Odluka o davanju suglasnosti na Financijski plan Državne agencije za osiguranje štednih uloga i sanaciju banaka za 2011. i projekcije za 2012. i 2013. godinu

HRVATSKI SABOR

3571

Na temelju članka 35. Zakona o proračunu (»Narodne novine«, br. 87/08.), Hrvatski sabor na sjednici 23. studenoga 2010., donio je

ODLUKU

O DAVANJU SUGLASNOSTI NA FINANCIJSKI PLAN DRŽAVNE AGENCIJE ZA OSIGURANJE ŠTEDNIH ULOGA I SANACIJU BANAKA ZA 2011. I PROJEKCIJE ZA 2012. I 2013. GODINU

I.

Daje se suglasnost Državnoj agenciji za osiguranje štednih uloga i sanaciju banaka na:

1. Financijski plan za 2011. godinu i to na:

– ukupne prihode u iznosu od                            521.893.000 kuna,

– ukupne rashode u iznosu od                             22.477.000 kuna,

– suficit u iznosu od                                          499.416.000 kuna,

2. Projekciju za 2012. godinu i to na:

– ukupne prihode u iznosu od                             539.509.500 kuna,

– ukupne rashode u iznosu od                              18.901.000 kuna,

– suficit u iznosu od                                           520.608.500 kuna,

3. Projekciju za 2013. godinu i to na:

– ukupne prihode u iznosu od                              563.199.000 kuna,

– ukupne rashode u iznosu od                               18.492.000 kuna,

– suficit u iznosu od                                            544.707.000 kuna.

II.

Ova Odluka stupa na snagu danom objave u »Narodnim novinama«.

Klasa: 400-06/10-01/08

Zagreb, 23. studenoga 2010.

HRVATSKI SABOR

Predsjednik
Hrvatskoga sabora
Luka Bebić, v. r.

FINANCIJSKI PLAN DRŽAVNE AGENCIJE ZA OSIGURANJE ŠTEDNIH ULOGA I SANACIJU BANAKA ZA 2011. I PROJEKCIJE ZA 2012. I 2013. GODINU

I. OPĆI DIO

A. RAČUN PRIHODA I RASHODA

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  | Plan  za 2011. | Projekcija  2012. | Projekcija  2013. |
| PRIHODI POSLOVANJA | | | | | 519.393.000 | 539.509.500 | 563.199.000 |
| PRIHODI OD NEFINANCIJSKE IMOVINE | | | | | 2.500.000 | 0 | 0 |
| RASHODI POSLOVANJA | | | | | 21.417.000 | 18.823.000 | 18.409.000 |
| RASHODI ZA NEFINANCIJSKU IMOVINU | | | | | 1.060.000 | 78.000 | 83.000 |
| RAZLIKA – VIŠAK/MANJAK | | | | | 499.416.000 | 520.608.500 | 544.707.000 |
|  |  |  |  |  |  |  |  |
| B. RAČUN FINANCIRANJA | | | | | | | |
|  |  |  |  |  | Plan  za 2011. | Projekcija  2012. | Projekcija  2013. |
| PRIMICI OD FINANCIJSKE IMOVINE I ZADUŽIVANJA | | | | | 323.731.300 | 66.379.700 | 113.663.824 |
| IZDACI ZA FINANCIJSKU IMOVINU I OTPLATE ZAJMOVA | | | | | 0 | 0 | 0 |
| NETO FINANCIRANJE | | | | | 323.731.300 | 66.379.700 | 113.663.824 |
|  |  |  |  |  |  |  |  |
| VIŠAK/MANJAK + NETO FINANCIRANJE | | | | | 823.147.300 | 586.988.200 | 658.370.824 |

**[A. RAČUN PRIHODA I RASHODA](dodatni/411518.pdf)**

**[B. RAČUN FINANCIRANJA](dodatni/411519.pdf)**

[II. POSEBNI DIO](dodatni/411520.pdf)

Odluka, NN 140/2010-3571
## Odluka o davanju suglasnosti na Financijski plan Hrvatskog fonda za privatizaciju za 2011. i projekcije za 2012. i 2013. godinu

### NN 140/2010 (14.12.2010.), Odluka o davanju suglasnosti na Financijski plan Hrvatskog fonda za privatizaciju za 2011. i projekcije za 2012. i 2013. godinu

HRVATSKI SABOR

3572

Na temelju članka 35. Zakona o proračunu (»Narodne novine«, br. 87/08.), Hrvatski sabor na sjednici 23. studenoga 2010., donio je

ODLUKU

O DAVANJU SUGLASNOSTI NA FINANCIJSKI PLAN HRVATSKOG FONDA ZA PRIVATIZACIJU ZA 2011. I PROJEKCIJE ZA 2012. I 2013. GODINU

I.

Daje se suglasnost Hrvatskom fondu za privatizaciju na:

1. Financijski plan za 2011. godinu i to na:

– ukupne prihode u iznosu od                                    71.970.000 kuna,

– ukupne rashode u iznosu od                                   80.208.000 kuna,

– deficit u iznosu od                                                   8.238.000 kuna,

2. Projekciju za 2012. godinu i to na:

– ukupne prihode u iznosu od                                    69.970.000 kuna,

– ukupne rashode u iznosu od                                   76.927.500 kuna,

– deficit u iznosu od                                                   6.957.500 kuna,

3. Projekciju za 2013. godinu i to na:

– ukupne prihode u iznosu od                                    67.970.000 kuna,

– ukupne rashode u iznosu od                                   72.417.500 kuna,

– deficit u iznosu od                                                   4.447.500 kuna.

II.

Ova Odluka stupa na snagu danom objave u »Narodnim novinama«.

Klasa: 400-06/10-01/08

Zagreb, 23. studenoga 2010.

HRVATSKI SABOR

Predsjednik
Hrvatskoga sabora
Luka Bebić, v. r.

FINANCIJSKI PLAN HRVATSKOG FONDA ZA PRIVATIZACIJU ZA 2011. I PROJEKCIJE ZA 2012. I 2013. GODINU

I. OPĆI DIO

A. RAČUN PRIHODA I RASHODA

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  | Plan za 2011. | Projekcija 2012. | Projekcija 2013. |
| PRIHODI POSLOVANJA | | | | | 29.970.000 | 27.970.000 | 27.970.000 |
| PRIHODI OD NEFINANCIJSKE IMOVINE | | | | | 42.000.000 | 42.000.000 | 40.000.000 |
| RASHODI POSLOVANJA | | | | | 78.048.000 | 75.587.500 | 71.287.500 |
| RASHODI ZA NEFINANCIJSKU IMOVINU | | | | | 2.160.000 | 1.340.000 | 1.130.000 |
| RAZLIKA – VIŠAK/MANJAK | | | | | -8.238.000 | -6.957.500 | -4.447.500 |
|  |  |  |  |  |  |  |  |
| B. RAČUN FINANCIRANJA | | | | | | | |
|  |  |  |  |  | Plan za 2011. | Projekcija 2012. | Projekcija 2013. |
| PRIMICI OD FINANCIJSKE IMOVINE I ZADUŽIVANJA | | | | | 120.000.000 | 120.000.000 | 105.000.000 |
| IZDACI ZA FINANCIJSKU IMOVINU I OTPLATE ZAJMOVA | | | | | 111.762.000 | 113.042.500 | 100.552.500 |
| NETO FINANCIRANJE | | | | | 8.238.000 | 6.957.500 | 4.447.500 |
|  |  |  |  |  |  |  |  |
| VIŠAK/MANJAK + NETO FINANCIRANJE | | | | | 0 | 0 | 0 |

**[A. RAČUN PRIHODA I RASHODA](dodatni/411521.pdf)**

**[B. RAČUN FINANCIRANJA](dodatni/411522.pdf)**

[II. POSEBNI DIO](dodatni/411523.pdf)

Odluka, NN 140/2010-3572
## Odluka o sudjelovanju pripadnika Oružanih snaga Republike Hrvatske u mirovnoj operaciji Europske unije "EU NAVFOR Somalija - ATALANTA"

### NN 141/2010 (15.12.2010.), Odluka o sudjelovanju pripadnika Oružanih snaga Republike Hrvatske u mirovnoj operaciji Europske unije "EU NAVFOR Somalija - ATALANTA"

HRVATSKI SABOR

3575

Na temelju članka 4. stavka 1. Zakona o sudjelovanju pripadnika Oružanih snaga Republike Hrvatske, policije, civilne zaštite te državnih službenika i namještenika u mirovnim operacijama i drugim aktivnostima u inozemstvu (»Narodne novine«, br. 33/02. i 92/10.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 10. prosinca 2010., donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MIROVNOJ OPERACIJI EUROPSKE UNIJE »EU NAVFOR SOMALIJA – ATALANTA«

I.

U mirovnu operaciju Europske unije »EU NAVFOR Somalija – ATALANTA« u 2011. i 2012. godini upućuje se do pet pripadnika Oružanih snaga Republike Hrvatske, uz mogućnost rotacije.

II.

Ovlašćuje se Vlada Republike Hrvatske da utvrđuje trajanje rotacije, broj i organizacijsku strukturu pripadnika Oružanih snaga Republike Hrvatske u mirovnoj operaciji iz točke I. ove Odluke.

III.

Obvezuje se Vlada Republike Hrvatske da po završetku sudjelovanja pripadnika Oružanih snaga Republike Hrvatske u mirovnoj operaciji iz točke I. ove Odluke podnese izvješće Hrvatskom saboru.

IV.

Ova Odluka stupa na snagu danom objave u »Narodnim novinama«.

Klasa: 004-01/10-01/06

Zagreb, 10. prosinca 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 141/2010-3575
## Odluka o sudjelovanju pripadnika Oružanih snaga Republike Hrvatske u mirovnoj operaciji u Afganistanu (ISAF)

### NN 141/2010 (15.12.2010.), Odluka o sudjelovanju pripadnika Oružanih snaga Republike Hrvatske u mirovnoj operaciji u Afganistanu (ISAF)

HRVATSKI SABOR

3576

Na temelju članka 4. stavka 1. Zakona o sudjelovanju pripadnika Oružanih snaga Republike Hrvatske, policije, civilne zaštite te državnih službenika i namještenika u mirovnim operacijama i drugim aktivnostima u inozemstvu (»Narodne novine«, br. 33/02. i 92/10.), na prijedlog Vlade Republike Hrvatske, uz prethodnu suglasnost Predsjednika Republike Hrvatske, Hrvatski sabor na sjednici 10. prosinca 2010., donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MIROVNOJ OPERACIJI U AFGANISTANU (ISAF)

I.

U mirovnu operaciju u Afganistanu (ISAF) upućuje se u 2011. i 2012. godini do 350 pripadnika Oružanih snaga Republike Hrvatske, uz mogućnost rotacije.

II.

Vlada Republike Hrvatske utvrdit će trajanje rotacije, broj i organizacijsku strukturu pripadnika Oružanih snaga Republike Hrvatske iz točke I. ove Odluke za svaku rotaciju.

III.

Obvezuje se Vlada Republike Hrvatske svakih šest mjeseci izvijestiti Hrvatski sabor o statusu mirovne operacije i radu pripadnika Oružanih snaga Republike Hrvatske u mirovnoj operaciji u Afganistanu (ISAF).

IV.

Odluka o sudjelovanju pripadnika Oružanih snaga Republike Hrvatske u mirovnoj operaciji u Afganistanu (ISAF) (»Narodne novine«, br. 56/10.) prestaje važiti 31. prosinca 2010. godine.

V.

Ova Odluka stupa na snagu danom objave u »Narodnim novinama«.

Klasa: 004-01/10-01/05

Zagreb, 10. prosinca 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 141/2010-3576
## Odluka o razrješenju glavne državne revizorice i imenovanju glavnog državnog revizora

### NN 141/2010 (15.12.2010.), Odluka o razrješenju glavne državne revizorice i imenovanju glavnog državnog revizora

HRVATSKI SABOR

3577

Na temelju članka 81. Ustava Republike Hrvatske i članka 12. stavka 2. Zakona o državnoj reviziji (»Narodne novine«, br. 70/93., 48/95., 105/99., 36/01., 44/01., 49/03. i 177/04.), Hrvatski sabor na sjednici 10. prosinca 2010., donio je

ODLUKU

O RAZRJEŠENJU GLAVNE DRŽAVNE REVIZORICE I IMENOVANJU GLAVNOG DRŽAVNOG REVIZORA

I.

Razrješuje se dužnosti glavne državne revizorice ŠIMA KRASIĆ, zbog isteka mandata.

II.

Za glavnog državnog revizora imenuje se IVAN KLEŠIĆ.

Klasa: 021-13/10-07/10

Zagreb, 10. prosinca 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 141/2010-3577
## Odluka o razrješenju člana i izboru članice Odbora za lokalnu i područnu (regionalnu) samoupravu Hrvatskoga sabora

### NN 141/2010 (15.12.2010.), Odluka o razrješenju člana i izboru članice Odbora za lokalnu i područnu (regionalnu) samoupravu Hrvatskoga sabora

HRVATSKI SABOR

3578

Na temelju članka 81. Ustava Republike Hrvatske i članka 103. Poslovnika Hrvatskoga sabora, Hrvatski sabor na sjednici 10. prosinca 2010., donio je

ODLUKU

O RAZRJEŠENJU ČLANA I IZBORU ČLANICE ODBORA ZA LOKALNU I PODRUČNU (REGIONALNU) SAMOUPRAVU HRVATSKOGA SABORA

I.

Razrješuje se član Odbora za lokalnu i područnu (regionalnu) samoupravu Hrvatskoga sabora ANTUN KORUŠEC.

II.

Za članicu Odbora za lokalnu i područnu (regionalnu) samoupravu Hrvatskoga sabora bira se ĐURĐA ADLEŠIČ.

Klasa: 021-13/10-03/36

Zagreb, 10. prosinca 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 141/2010-3578
## Odluka o razrješenju člana i izboru članice Odbora za ljudska prava i prava nacionalnih manjina Hrvatskoga sabora

### NN 141/2010 (15.12.2010.), Odluka o razrješenju člana i izboru članice Odbora za ljudska prava i prava nacionalnih manjina Hrvatskoga sabora

HRVATSKI SABOR

3579

Na temelju članka 81. Ustava Republike Hrvatske i članka 72. Poslovnika Hrvatskoga sabora, Hrvatski sabor na sjednici 10. prosinca 2010., donio je

ODLUKU

O RAZRJEŠENJU ČLANA I IZBORU ČLANICE ODBORA ZA LJUDSKA PRAVA I PRAVA NACIONALNIH MANJINA HRVATSKOGA SABORA

I.

Razrješuje se član Odbora za ljudska prava i prava nacionalnih manjina Hrvatskoga sabora ANTUN KORUŠEC.

II.

Za članicu Odbora za ljudska prava i prava nacionalnih manjina Hrvatskoga sabora bira se ĐURĐA ADLEŠIČ.

Klasa: 021-13/10-03/35

Zagreb, 10. prosinca 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 141/2010-3579
## Rješenje o razrješenju predsjednika i članova Upravnog vijeća Hrvatskoga geodetskog instituta

### NN 141/2010 (15.12.2010.), Rješenje o razrješenju predsjednika i članova Upravnog vijeća Hrvatskoga geodetskog instituta

VLADA REPUBLIKE HRVATSKE

3580

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 7. stavka 2. Zakona o izmjenama Zakona o državnoj izmjeri i katastru nekretnina (»Narodne novine«, broj 124/2010), Vlada Republike Hrvatske je na sjednici održanoj 9. prosinca 2010. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA HRVATSKOGA GEODETSKOG INSTITUTA

1. Razrješuje se IVAN LANDEK dužnosti predsjednika Upravnog vijeća Hrvatskoga geodetskog instituta.

2. Razrješuju se dužnosti članovi Upravnog vijeća Hrvatskoga geodetskog instituta:

– prof. dr. sc. ZDRAVKO KAPOVIĆ

– VLATKA ĐURKOVIĆ

– VELIMIR ANIĆ

– mr. sc. ILIJA GRGIĆ.

Klasa: 080-02/10-02/196

Urbroj: 50304/2-10-01

Zagreb, 9. prosinca 2010.

Predsjednica
Jadranka Kosor, dipl. iur., v. r.

Rješenje, NN 141/2010-3580
## Rješenje o razrješenju članice Povjerenstva za praćenje provedbe Nacionalnog programa za Rome

### NN 141/2010 (15.12.2010.), Rješenje o razrješenju članice Povjerenstva za praćenje provedbe Nacionalnog programa za Rome

VLADA REPUBLIKE HRVATSKE

3581

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i točke III. stavka 1. Odluke o osnivanju Povjerenstva za praćenje provedbe Nacionalnog programa za Rome (»Narodne novine«, br. 187/2003, 20/2004, 57/2005, 14/2008 i 132/2009), Vlada Republike Hrvatske je na sjednici održanoj 9. prosinca 2010. godine donijela

RJEŠENJE

O RAZRJEŠENJU ČLANICE POVJERENSTVA ZA PRAĆENJE PROVEDBE NACIONALNOG PROGRAMA ZA ROME

Razrješuje se DANIJELA GAUBE dužnosti članice Povjerenstva za praćenje provedbe Nacionalnog programa za Rome.

Klasa: 080-02/10-02/33

Urbroj: 50304/2-10-05

Zagreb, 9. prosinca 2010.

Predsjednica
Jadranka Kosor, dipl. iur., v. r.

Rješenje, NN 141/2010-3581
## Rješenje o imenovanju članice Povjerenstva za praćenje provedbe Nacionalnog programa za Rome

### NN 141/2010 (15.12.2010.), Rješenje o imenovanju članice Povjerenstva za praćenje provedbe Nacionalnog programa za Rome

VLADA REPUBLIKE HRVATSKE

3582

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i točke III. stavka 1. Odluke o osnivanju Povjerenstva za praćenje provedbe Nacionalnog programa za Rome (»Narodne novine«, br. 187/2003, 20/2004, 57/2005, 14/2008 i 132/2009), Vlada Republike Hrvatske je na sjednici održanoj 9. prosinca 2010. godine donijela

RJEŠENJE

O IMENOVANJU ČLANICE POVJERENSTVA ZA PRAĆENJE PROVEDBE NACIONALNOG PROGRAMA ZA ROME

Imenuje se LANA VELIMIROVIĆ VUKALOVIĆ članicom Povjerenstva za praćenje provedbe Nacionalnog programa za Rome.

Klasa: 080-02/10-01/38

Urbroj: 50304/2-10-05

Zagreb, 9. prosinca 2010.

Predsjednica
Jadranka Kosor, dipl. iur., v. r.

Rješenje, NN 141/2010-3582
## Pravilnik o uvjetima uvoza sjemena goveda domaćih vrsta

### NN 141/2010 (15.12.2010.), Pravilnik o uvjetima uvoza sjemena goveda domaćih vrsta

MINISTARSTVO POLJOPRIVREDE, RIBARSTVA I RURALNOG RAZVOJA

3584

Na temelju članka 53. stavka 9. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

PRAVILNIK

O UVJETIMA UVOZA SJEMENA GOVEDA DOMAĆIH VRSTA[[1]](#footnote-29081-1)

Članak 1.

Ovim se Pravilnikom propisuju uvjeti za uvoz pošiljaka sjemena domaćih životinja vrste goveda iz odobrenih centara za sakupljanje sjemena i obrasci veterinarskih certifikata koji prate navedene pošiljke pri uvozu u Republiku Hrvatsku te lista trećih zemalja ili dijelova trećih zemalja iz kojih je dozvoljen uvoz u Republiku Hrvatsku.

Članak 2.

Prilozi I. do III. ovoga Pravilnika tiskani su uz ovaj Pravilnik i njegov su sastavni dio.

Članak 3.

Ovaj Pravilnik stupa na snagu danom pristupanja Republike Hrvatske u članstvo Europske unije.

Klasa: 011-02/10-01/153
Urbroj: 525-11-2-0487/10-3
Zagreb, 22. studenoga 2010.

Ministar
Petar Čobanković, v. r.

PRILOG I.

[OBRASCI VETERINARSKIH CERTIFIKATA ZA PROMET S DRŽAVAMA ČLANICAMA EU](dodatni/411535.pdf)

PRILOG II.

Dio 1.

POPIS TREĆIH ZEMALJA IZ KOJIH JE DOZVOLJEN UVOZ SJEMENA DOMAĆIH ŽIVOTINJA VRSTE GOVEDO U REPUBLIKU HRVATSKU

|  |  |  |  |
| --- | --- | --- | --- |
| ISO kod | Država | Opis područja (ukoliko je prikladno) | Dodatna jamstva |
| AU | Australija |  | Dodatna jamstva navedena u točkama II.5.4.1.2 i II.5.4.2.2 certifikata u Dijelu 1. Priloga III. ovoga Pravilnika su obavezna. |
| CA | Kanada | Područje opisano u Dijelu 1. Priloga I. Odluke Komisije 2010/206/EU od 12. ožujka 2010 kojim se propisuje lista trećih zemalja, teritorija ili dijelova iz kojih je dozvoljen izvoz u Europsku uniju određenih životinja i svježeg mesa te uvjeti veterinarskog certificiranja. | Dodatna jamstva navedena u točki II.5.4.1.2 certifikata u Dijelu 1. Priloga III. ovoga Pravilnika su obavezna. |
| CH | Švicarska |  |  |
| NZ | Novi Zeland |  |  |
| US | Sjedinjene Američke Države |  | Dodatna jamstva navedena u točki II.5.4.1.2 certifikata u Dijelu 1. Priloga III. ovoga Pravilnika su obavezna. |

PRILOG III.

[OBRASCI VETERINARSKIH CERTIFIKATA ZA UVOZ I PROVOZ SJEMENA DOMAĆIH
ŽIVOTINJA VRSTE GOVEDO (ZA UVOZ, SAKUPLJENO U SKLADU S DIREKTIVOM
VIJEĆA 88/407/EEZ KOJA JE IZMIJENJENA DIREKTIVOM 2003/43/EZ)](dodatni/411536.pdf)

[[1](#footnote-29081-1-backlink)] Pravilnikom se preuzimaju odredbe Odluke Komisije 2008/120/EU od 7. veljače 2008. kojom se izmjenjuje i dopunjuje Dodatak D Direkcije Vijeća 88/407/EEZ i Odluka Komisije 2004/639/EZ o propisivanju uvjeta uvoza sjemena goveda domaćih vrsta.

Pravilnik, NN 141/2010-3584
## Pravilnik o izmjeni Pravilnika o izravnim plaćanjima u poljoprivredi

### NN 141/2010 (15.12.2010.), Pravilnik o izmjeni Pravilnika o izravnim plaćanjima u poljoprivredi

MINISTARSTVO POLJOPRIVREDE, RIBARSTVA I RURALNOG RAZVOJA

3585

Na temelju članka 52. i članka 81. stavka 5. Zakona o državnoj potpori poljoprivredi i ruralnom razvoju (»Narodne novine«, broj 83/09, 153/09 i 60/10), ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O IZRAVNIM PLAĆANJIMA U POLJOPRIVREDI

Članak 1.

(1) U Pravilniku o izravnim plaćanjima u poljoprivredi (»Narodne novine« br. 33/10, 63/10, 106/10 i 133/10), u članku 3. stavci 7. i 8. mijenjaju se i glase:

»(7) Iznimno od stavka 2. ovoga članka, za 2010. godinu zahtjevi za izravna plaćanja u stočarstvu podnose se do 31. prosinca 2010. godine.

(8) Iznimno od stavka 2. ovoga članka, za 2010. godinu zahtjevi za izravna plaćanja u biljnoj proizvodnji podnose se do 31. prosinca 2010. godine.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/64
Urbroj: 525-05-1-0217/10-11
Zagreb, 7. prosinca 2010.

Ministar
Petar Čobanković, v. r.

Pravilnik, NN 141/2010-3585
## Pravilnik o izmjeni Pravilnika o obavljanju gospodarskog ribolova na moru

### NN 141/2010 (15.12.2010.), Pravilnik o izmjeni Pravilnika o obavljanju gospodarskog ribolova na moru

MINISTARSTVO POLJOPRIVREDE, RIBARSTVA I RURALNOG RAZVOJA

3586

Na temelju članka 14. stavka 1., točke 1. i 6. i stavka 2. točke 1., Zakona o morskom ribarstvu (»Narodne novine«, 56/10) ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O OBAVLJANJU GOSPODARSKOG RIBOLOVA NA MORU

Članak 1.

U Pravilniku o obavljanju gospodarskog ribolova na moru (»Narodne novine«, broj 63/10) u članku 14. stavku 2., članku 18. stavku 2. točki 1., članku 19. točki 2. i članku 22. točki 4. riječi: »15. prosinca do 15. siječnja« zamjenjuju se riječima: »18. prosinca do 3. siječnja«.

Članak 2.

Ovaj pravilnik stupa na snagu danom objave u »Narodnim novinama«.

Klasa: 011-02/10-01/132

Urbroj: 525-08-1-0338/10-3

Zagreb, 13. prosinac 2010.

Ministar
Petar Čobanković, v. r.

Pravilnik, NN 141/2010-3586
## Odluka o pravilima za statutarnu certifikaciju pomorskih brodova, Dio 4. - Stabilitet - Izmjene i dopune br. 1 (2011)

### NN 141/2010 (15.12.2010.), Odluka o pravilima za statutarnu certifikaciju pomorskih brodova, Dio 4. - Stabilitet - Izmjene i dopune br. 1 (2011)

HRVATSKI REGISTAR BRODOVA

3587

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007 i 146/2008) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU CERTIFIKACIJU POMORSKIH BRODOVA, Dio 4. – STABILITET – Izmjene i dopune br. 1 (2011.)

1.1 Donose se Pravila za statutarnu certifikaciju pomorskih brodova, Dio 4. – STABILITET – Izmjene i dopune broj 1 (2011.), koje sadrže ovaj odsjek:

1. Opći zahtjevi

1.2 Izmjene i dopune broj 1., Pravila iz t. 1.1 ove odluke stupaju na snagu 1. siječnja 2011. godine.

Broj: 1670/KN/JB

Split, 8. prosinca 2010.

Predsjednik
Upravnog vijeća
Mario Babić, v. r.

Odluka, NN 141/2010-3587